Slušaj svoje srce

**Slušaj svoje srce** je dvadeset druga epizoda pete sezone Winx Cluba.

## Sažetak

Winxice odlaze na Zenith, a Tritannus napadne stup kontrole radi čega na Tecninom planetu nastane kaos.

## Radnja

Epizoda počinje u Beskrajnom Oceanu, gdje Tritannus i Trixice planiraju ukrasti zadnji pečat sa stupa kontrole, ne znajući da su ga Winxice uništile. U Alfei, neke vile igraju čarobnu odbojku, a na kraju tim Winxica gubi, a Krystalin tim pobjeđuje.

Krystal grli Helia, no on joj kaže da voli Floru. Na Eraklyonu, Sky izlazi izvan palače i razgovara s Heliom, no Diaspro naređuje stražarima da ga vrate u palaču. U Alfei, Bloom misli na Skyja, a Flora ulazi plačući. Ona objašnjava da vjeruje da Helio voli Krystal. Bloom kaže Flori da Helio voli nju, a ne Krystal.

Tecna kaže Flori da porazgovara s Helijom o ovome, jer joj je to uspjelo s Timmyjem. Tada Tecna prima nove vijesti s Zenitha, a kralj Cryos javlja da se Zenith neće pridružiti savezu i da će se sâm braniti. Tecna kaže Winxicama da moraju ići na Zenith i uvjeriti Cryosa da se pridruži savezu.

Na Zenithu, Tecna objašnjava Winxicama kakav je glavni grad, a Stella pronalazi trgovački centar i želi ići. Tecna kaže Stelli da odjeća izlazi iz stroja koji automatski izrađuje odjeću prema narudžbama kupaca. Stella počne tražiti stvari, i kvari stroj. Winxice napuštaju trgovinu i idu k palači razgovarati s Cryosom.

U Beskrajnom Oceanu, Trixice napadaju Selkije koji čuvaju stup kontrole. Kada Tritannus krene ukrasti pečat sa stupa kontrole, na svoje zaprepaštenje otkriva da pečat nedostaje. Selkiji izvješćuju da su Winxice uništile pečat. Tritannus se srdi i počne uništavati stup kontrole.

Na Zenithu, počinju padati munje. Ljudi počinju trčati, a roboti s Zenitha počinju nekontrolirano pucati. Winxice se transformiraju za spas Zenitha. Winxice otkrivaju da roboti na Zenithu napadaju palaču, zato što su pod mračnom čarolijom.

Kralj Cryos se nalazi okružen začaranim robotima, sve dok se Tecna i Winxice ne pojave i zaštite kralja Cryosa. Flora kaže Bloom da baci napad na nju, i tako se roboti zbunjuju i uništeni su. U Beskrajnom Oceanu, svi Selkiji dolaze napasti Trixice, a zatim napadaju Tritannusa kako bi ga spriječili da napadne stup kontrole.

Tritannus i Trixice odlaze sa stupa kontrole, i sve se vraća u normalu. Kralj Cryos kaže da je tehnologija Zenitha propala, no Winxice su ga spasile. Tecna kaže Cryosu da ponovno razmisli o pridruživanju savezu planetâ, a Cryos pristaje pridružiti se.

Tecnina čuvarica Sirenixa kaže da je Tecna zaslužila svoju želju, a Tecna rabi svoju želju kako bi se ljudi na Zenithu osjećali povezani sa svim planetima u čarobnoj dimenziji. U Alfei, Bloom dobiva poruku da ju Sky želi vidjeti, a onda se Sky pojavljuje osobno, i Bloom sjeda na Skyjev motor.

Bloom oprašta Skyja, i njih dvoje odlijeću zajedno dok se Bloom počinje prisjećati svojih avantura sa Skyjem. U Beskrajnom Oceanu, Tritannus je jako srdit što neće biti car, i pita Daphne što može učiniti. Daphne govori Tritannusu o Politei, Sirenix vili koja je poželjela previše moći i postala čudovište. Darcy i Stormy kažu da će potražiti Politeu, ukrasti joj moć i to učiniti bez Icy i Tritannusa.

## Važni događaji

* Flora počinje misliti da Helio želi biti s Krystal.
* Tecna rabi svoju želju Sirenixa.
* Bloom i Sky pomiruju se.
* Darcy i Stormy bijesno napuštaju Icy.

## Likovi

* Bloom
* Stella
* Flora
* Musa
* Layla
* Tecna
* Roxy
* Sky
* Brandon
* Riven
* Timmy
* Helio
* Icy
* Darcy
* Stormy
* Serena
* Illiris
* Lithia
* Desiryee
* Sonna
* Lemmy
* Tritannus
* Daphne
* Palladium
* Diaspro
* Kiko
* Krystal
* Druge vile
* Miles
* Ed
* Jared
* Karel
* Kralj Cryos
* Cryosov pomoćnik

## Korištene čarolije

* Napad tame — Darcy ga je iskoristila protiv čuvarâ Selkija, ali nije uspjela.
* Udar munje — Stormy ihga je iskoristila protiv Selkija.
* Tehno-udarac — Tecna ga je iskoristila protiv tehnodroidâ.
* Logička mreža — Tecna ju je iskoristila za obranu kralja Cryosa i njegova pomoćnika.
* Zmajeva vatra — Bloom ju je iskoristila protiv Florine Gajine obrane.
* Gajina obrana — Flora ju je iskoristila za odvraćanje Bloomine čarolije Zmajeve vatre.
* Neptunov ubod — Layla ga je iskoristila protiv tehnodroidâ.
* Udaraljkaški udar — Musa ga je iskoristila protiv tehnodroidâ.
* Svjetlosni dijamant — Stella ga je iskoristila protiv tehnodroidâ.

## Zanimljivosti

* Ovo je prvi put da se pojavljuje grad Zenitha.

## Pogreške

* Kada Tecna iskorištava svoju želju, njezina krila nestaju.
* Prije nego Winxice idu na Zenith, Tecnina ogrlica nestaje i ponovno se pojavljuje u nekoliko scena.
* U jednoj sceni nedostaje Musina ogrlica.